BELGRADE AIRPORT d.o.o. Beograd

**UPUĆUJE POZIV ZA OTVORENI POSTUPAK**

RADI DAVANjA U ZAKUP PROSTORA U ZGRADI ROBNO CARINSKOG MAGACINA NA AERODROMU NIKOLA TESLA BEOGRAD

Opis prostora koji se daje u zakup:

|  |  |  |  |  |
| --- | --- | --- | --- | --- |
| **REDNI BROJ** | **POSLOVNI PROSTOR** | **POVRŠINA** | **LOKACIJA** | **Početna mesečna cena zakupa sa zajedničkim troškovima bez PDV** |
| **1.** | Kancelarija br.29 | 17,81 m | aneks zgrade Robno carinskog magacina | 272,49 evra |

Početna cena zakupa prostora sa zajedničkim troškovima iznosi 15,30 evra po m2 bez PDV, a po Cenovniku za zakup prostora Društva.

Prostor se daje za obavljanje špediterskih usluga.

Period zakupa je 3 (tri) godine.

Prostor se daje u zakup u viđenom i zatečenom stanju bez prava na naknadnu reklamaciju.

Prostor koji se daje u zakup ne može se izdati u podzakup.

Zainteresovani ponuđači mogu obići prostor, uz prethodnu najavu na e-mail оsоbе zа kоnтаkt jelena.petrovic@beg.aero.

Zakupac je u obavezi da predmetni prostor opremi o svom trošku, a na osnovu prethodno odobrenog idejnog rešenja od strane Zakupodavca.

Zakupac će biti u obavezi da plaća zakupninu od dana zaključenja ugovora o zakupu, bez obzira da li je prostor priveo nameni.

Izabrani Zakupac će ponuđenu zakupninu iz dostavljane pisane ponude, zajedno sa pripadajućim porezom plaćati na mesečnom nivou, u roku od 10 dana od dana izdavanja fakture u dinarskoj protivvrednosti po srednjem kursu NBS na dan nastanka poreske obaveze.

Zakupac će biti u obavezi da, u cilju obezbeđenja plaćanja zakupnine, po zaključenju Ugovora o zakupu uplati depozit u visini tri mesečna iznosa zakupnine sa PDV-om, uz napomenu da će se po isteku Ugovora o zakupu uplaćeni depozit vratiti, ukoliko su sve obaveze Zakupca prema Zakupodavcu izmirene, a prema predviđenim odredbama ugovora.

Ponuda mora da sadrži sledeća dokumenta:

1. Podatke o podnosiocu ponude: firmu, sedište, PIB, matični broj; e-mail adresa za komunikaciju;
2. Kopiju izvoda iz Agencije za privredne registre Republike Srbije;
3. Ponuda (u slobodnoj formi) sa jasno naznačenom visinom ponuđene mesečne cene u evrima bez PDV, overenu pečatom i potpisanu od strane ovlašćenog lica ponuđača;
4. Dokaz da je uplatio depozit u visini od 50.000,00 dinara;

Depozit se uplaćuje na tekući račun preduzeća 170-0030036782000-94 *Unikredit* банка, sa naznakom „depozit po oglasu za zakup prostora". Depozit se uplaćuje za učešće u postupku. Uplaćeni depozit za najpovoljnijeg ponuđača ostaje u svrhu obezbeđenja plaćanja zakupnine i izmirenje svih ostalih obaveza Zakupca po ugovoru. Zakupac je dužan da odmah, a najkasnije u roku od 7 dana od dana zaključenja ugovora o zakupu doplati iznos depozita do nivoa tri ponuđene zakupnine, kao i da za vreme trajanja ugovora održava depozit na nivou tri mesečne cene zakupa prostora sa PDV-om. Izabrani ponuđač koji odustane od dostavljene ponude, odbije zaključenje ugovora o zakupu u roku od 7 dana od dana dostave ugovora na potpis, gubi pravo na povraćaj depozita. Ostalim ponuđačima, uplaćeni depozit će se vratiti u roku od 7 radnih dana od dana donošenja odluke o zakupu predmetnog prostora. U ponudi obavezno navesti broj računa na koji će se izvršiti povraćaj depozita.

1. Izjavu da prihvata uslove iz oglasa

Dokumenta dostaviti u originalu ili overenoj kopiji.

Kriterijum za izbor najpovoljnijeg ponuđača je najviši ponuđeni iznos mesečne zakupnine.

U postupku za dodelu ugovora mogu učestvovati prisutni zakonski zastupnici ponuđača ili druga ovlašćena lica uz dostavu originalnog punomoćja u kome mora biti navedeno lice, ovlašćeno da u ime i za račun ponuđača preduzima sve radnje u postupku.

Punomoćje mora obavezno da ima svoj broj, datum i potpis davaoca punomoćja.

Razlozi zbog kojih BELGRADE AIRPORT d.o.o. Beograd može otkazati ugovor su:

1. Ako Zakupac i posle opomene od strane Zakupodavca koristi prostor protivno Ugovoru, daje u podzakup ili vrši prepravke na prostoru bez pisane saglasnosti Zakupodavca.
2. Ako Zakupac ne plati dospelu zakupninu i ostale obaveze ni u roku od petnaest (15) dana pošto ga je Zakupodavac pozvao na plaćanje.
3. Otvaranje stečajnog postupka nad Zakupcem ili Zakupodavcem,
4. Ako Zakupac ne održava depozit u visini na nivou tri (3) bruto mesečne cene zakupa prostora.
5. U slučaju izvođenja investicionih radova, odnosno rekonstrukcije prostora u kome se nalazi prostor koji je predmet zakupa, Zakupodavac može Zakupcu ponuditi alternativni prostor, doneti odluku o mirovanju prava i obaveza, ili otkazati ugovor o zakupu.

Način, mesto i vreme za dostavljanje ponuda:

Ponudu je potrebno dostaviti u pisanom obliku, u zatvorenoj koverti neposredno ili putem pošte (preporučenom pošiljkom) na adresu:

BELGRADE AIRPORT d.o.o. Beograd
11180 Beograd 59
PISARNICA

KOMISIJI ZA ZAKUP PROSTORA

Na prednjoj strani koverte obavezno napisati tekst: "PONUDA ZA ZAKUP PROSTORA U ZGRADI ROBNO CARINSKOG MAGACINA - NE OTVARAJ", a na poleđini koverte čitko upisati naziv i adresu ponuđača. Ponudu dostaviti u zatvorenoj koverti do 15.10.2021.godine do 10:00 časova.

Ponuđači su u obavezi da najkasnije dan pre datuma otvaranja ponuda, koji je naveden u Pozivu dostave naziv ponuđača i podatke lica koja će podnositi ponude, odnosno prisustvovati otvaranju istih. Podatke je potrebno dostaviti na sledeću e-mail adresu: jelena.petrovic@beg.aero

Navedene podatke neophodno je dostaviti kako bi BELGRADE AIRPORT d.o.o. Beograd blagovremeno obavestilo Security službu, ради уласка у безбедносно рестриктивну зону аеродрома, Crvena zgrada AS.

Neblagovremene ponude, odnosno ponude koje nisu pristigle u Pisarnicu BELGRADE AIRPORT d.o.o. до назначеног рока, без обзира на начин доставе, биће враћене понуђачу неотворене уз назнаку da su neblagovremene.

Mesto, vreme i način otvaranja ponuda:

Javno otvaranje ponuda biće sproveden dana 15.10.2021. godine u 12.00h, u maloj sali Salona Beograd, vezni deo Terminala aerodroma Nikola Tesla Beograd.

Pravo učešća na otvaranju ponuda i pregovaranju imaju samo ovlašćeni predstavnici ponuđača, što će dokazati predajom potpisanog i overenog punomoćja, isključivo u originalu. Faksovi ili fotokopije se neće uvažiti.

Sva pitanja vezana za ovaj poziv možete uputiti na kontakt osobu: jelena.petrovic@beg.aero

Zapisnik o otvaranju ponuda biće uručeni prisutnim predstavnicima ponuđača odmah nakon završetka postupka, a ostalim ponuđačima dostaviće se na elektronsku adresu navedenu u ponudi.

BELGRADEAIRPORT d.o.o. Beograd zadržava pravo da odbije ponudu bilo kog ponuđača bez navođenja razloga.